Diari Oficial de la Generalitat Valenciana


Sumari del DOGV 6020, del 25-05-2009 (2009/5757)

RESOLUCIÓ de 27 de febrer de 2009, de la Direcció General d'Energia, per la qual s'atorga autorització administrativa i aprovació del projecte d'execució a Red Eléctrica de España, SAU, per al canvi de conductor a Dúplex-Gull Aw de la línia elèctrica a 220 kV Escombreras - Torrente en el tram Elx - Saladas, al terme municipal d'Elx. Expedient número ATLIRE/2008/59/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5757


Data del document
:   27-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elx
    * subministrament d'energia elèctrica
    * empresa privada

RESOLUCIÓ de 27 de febrer de 2009, de la Direcció General d'Energia, per la qual s'atorga autorització administrativa i aprovació del projecte d'execució a Red Eléctrica de España, SAU, per al canvi de conductor a Dúplex-Gull Aw de la línia elèctrica a 220 kV Escombreras - Torrente en el tram Elx - Saladas, al terme municipal d'Elx. Expedient número ATLIRE/2008/59/03. [2009/5757]  
Vist l'escrit presentat per Red Eléctrica de España, SAU, amb domicili a l'efecte de notificacions al paseig Conde de los Gaitanes, núm. 177, 28928 Alcobendas (Madrid), amb data 1 de juliol de 2008, davant del Servici Territorial d'Energia d'Alacant, pel qual sol·licita que se li concedisca autorització administrativa i aprovació del projecte d'execució per al canvi del conductor a Dúplex-Gull Aw de la línia elèctrica a 220 kV Escombreras - Torrente en el tram Elx - Saladas, al terme municipal d'Elx, província d'Alacant.  
Al mencionat escrit s'adjunta el projecte tècnic per a l'execució de l'esmentada instal·lació, firmat pel tècnic competent i visat pel col·legi oficial corresponent amb data 21 de febrer de 2008.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant, número 157, amb data 18 d'agost de 2008 i en el Diari Oficial de la Comunitat Valenciana, número 5831, amb data 20 d'agost de 2008, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb la Llei 54/1997, de 27 de desembre, del Sector Elèctric, i amb l'article 125 del Reial Decret 1955/2000, d'1 de desembre, que regula les instal·lacions de transport, distribució, comercialització, subministrament i procediments d'autorització d'instal·lacions d'energia elèctrica.  
D'acord amb la documentació que està a l'expedient, no s'han presentat al·legacions a la mencionada sol·licitud.  
Vist que de conformitat amb el mencionat Reial Decret 1955/2000 es va remetre la separata de la instal·lació projectada a l'Ajuntament d'Elx, únic afectat, que conté les característiques generals de la instal·lació, a l'efecte d'establir les oportunes condicions tècniques i el simultàniament, es va traslladar al referit Ajuntament, d'acord amb els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que siga d'aplicació.  
Per la seua banda, l'Ajuntament d'Elx va remetre un informe pel qual sol·licita informació complementària i manifesta el soterrament de la línia elèctrica en els trams el traçat dels quals discorre per sòl urbanitzable, així com per terrenys de muntanya pública i els inclosos en el Pla d'Ordenació de Recursos Naturals i en el Pla Rector d'Ús i Gestió del Parc Natural de les Salines de Santa Pola.  
Vist que va ser remés l'informe anteriorment exposat a l'empresa peticionària, per mitjà del qual va contestar manifestant el següent:  
- Que la línia elèctrica està actualment en servici, i es realitza la substitució del conductor, així com el recrescut de determinats suports per a garantir el subministrament d'energia elèctrica en la zona, i no es varia, en cap cas, la ubicació dels suports existents ni el traçat original de la línia, per la qual cosa no es generen distintes servituds de les actuals existents, i es complix en tots els casos.   
Respecte al soterrament plantejat per l'Ajuntament haurà d'estar subjecte a allò que s'ha estipulat en els articles 153 i 154 del Reial Decret 1955/2000, d'1 de desembre.  
Del referit escrit es va donar novament trasllat a l'Ajuntament d'Elx, a fi de donar la conformitat o l'oposició al contingut d'este, sense que conste en l'expedient manifestació posterior per part de l'Ajuntament.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
- Ministeri de Foment. Direcció General de Carreteres. Demarcació de Carreteres de l'Estat a la Comunitat Valenciana. Unitat de Carreteres d'Alacant, va informar contestant favorablement la instal·lació.  
- Conselleria de Medi Ambient, Aigua, Urbanisme i Habitatge. Servici Territorial de Planificació i Ordenació del Territori, sol·licita la documentació complementària respecte a la instal·lació projectada.   
L'empresa sol·licitant va aportar la documentació requerida i el Servici Territorial de Planificació i Ordenació del Territori va remetre la contestació informant favorablement.   
- Telefónica de España, SAU, manifesta en el seu informe la conformitat amb la instal·lació projectada.  
- Confederació Hidrogràfica del Xúquer va emetre un informe favorable respecte a l'encreuament sobre diferents llits públics afectats, amb les condicions particulars i generals que este conté.  
- Conselleria d'Infraestructures i Transport. Direcció General d'Obres Públiques. Servici Territorial de Carreteres, emet informe favorable al projecte presentat, amb les condicions que este conté.  
Vist que les condicions presentades pels organismes referits són conegudes i acceptades per l'empresa sol·licitant.  
Vist que d'acord amb la sol·licitud i el projecte presentats, la finalitat que es perseguix amb el canvi de conductor existent és el reforçament de la seguretat en el mallat actual de la xarxa de transport existent, i disposar d'un major marge de potència per a atendre l'augment de la demanda actual i futura prevista en esta zona geogràfica.  
Vist que d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, amb data 12 de febrer de 2009, se sol·licita per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A l'efecte, amb data 24 de febrer de 2009 consta un informe favorable emés per la Direcció General de Política Energètica i Mines del Ministeri d'Indústria, Turisme i Comerç, per al canvi de conductor a Dúplex Gull en el tram Elx - Saladas de la línia elèctrica a 220 kV, doble circuit, Escombreras - Torrente, en considerar que es tracta d'una instal·lació de transport secundari de titularitat del Gestor de la Xarxa de Transport.  
Vist que el Servici Territorial d'Energia d'Alacant, encarregat de la instrucció de l'expedient, ha informat favorablement la sol·licitud.  
Vist que Red Eléctrica de España, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.   
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 36.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de transport d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer   
Atorgar a Red Eléctrica de España, SAU, autorització administrativa per al canvi del conductor a Dúplex-Gull Aw de la línea eléctrica a 220 kV Escombreras - Torrente en el tram Elx - Saladas, en el terme municipal d'Elx, província d'Alacant i les característiques principals del qual són les següents:  
- Origen de la línia: pòrtic de la ST Elx.  
- Fi de la línia: pòrtic de la ST Saladas.  
- Traçat: amb suports de doble circuit, trifàsic, en el tram d'entrada i eixida a la ST Elx i amb línia subterrània en l'entrada de la ST Saladas. Tota la longitud que correspon a la resta de la línia, realitza el seu traçat en suports de simple circuit, les variacions de la qual són les que més avall s'indiquen, i no hi ha cap altra, en cap cas, respecte al traçat actual.  
- Tensió nominal: 220 kV (1ª categoria).  
- Tipologia constructiva: aèria.  
- Potència màxima que s'ha de transportar: 754 MVA per circuit.  
- Circuit: simple.  
- Nombre de circuits per fase: dos.  
- Conductors: cables d'alumini-acer, tipus Duplex-Gull Aw, de 381mm² de secció total.  
- Cables de terra: dos cables de terra, el primer del tipus OPGW-14 i el segon del tipus OPGW-15 amb fibres òptiques en el seu nucli.   
- Aïllament: cadena de suspensió i d'amarrament formades per bastons de cautxú-silicona.  
- Nous suports:  
· Els suports identificats amb els números 253, 254 i 255 són del tipus 1011+1,6 i seran recrescuts en 5 m, amb base recta.  
· Els suports identificats amb els números 257 i 258 són del tipus 1012+1,6 i seran recrescuts en 5 m, amb base recta.  
- Fonamentacions: formades per quatre massissos independents, de formigó en massa de 200 kg/m³ i resistència HM-20/P/40.  
- Preses de terra: pica de ferro galvanitzat.  
- Longitud total: 3.216 m.  
- Pressupost total: 200.702 euros.  
De conformitat amb l'article 36 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat pel tècnic competent i visat pel col·legi oficial corresponent amb data 21 de febrer de 2008, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de tres mesos comptadors a partir de la notificació de la present resolució. Amb anterioritat a l'acabament del dit termini Red Eléctrica de España, SAU, podrà sol·licitar la seua ampliació per mitjà de petició motivada davant d'esta Direcció General d'Energia.  
3. El titular donarà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i acreditar que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
Tercer   
Publicar i notificar la present resolució, d'acord amb el que establix l'article 114 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i amb l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de febrer de 2009.- El director general d'Energia: Antonio Cejalvo Lapeña.